Auditor's report — BCPG, period 2016Q3 (reviewed, opinion: unqualified)
Auditor firm: KPMG
Signing partner: (ณัฐพงศ์ ตันติจัตตานนท์)
Signed: 2016-11-07

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอ	 คณะกรรมการบริษัท บีซีพีจี จำกัด (มหาชน)

ข้าพเจ้าได้สอบทานงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 30 กันยายน 2559 งบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ สำหรับงวดสามเดือนและเก้าเดือนสิ้นสุดวันที่ 30 กันยายน 2559 งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับงวดเก้าเดือนสิ้นสุดวันที่ 30 กันยายน 2559 และหมายเหตุประกอบงบการเงินแบบย่อ (ข้อมูลทางการเงินระหว่างกาล) ของบริษัท บีซีพีจี จำกัด (มหาชน)  และบริษัทย่อย และของเฉพาะบริษัท บีซีพีจี จำกัด (มหาชน) ตามลำดับ ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่องงบการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้น ข้าพเจ้าจึงไม่แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าว ไม่ได้จัดทำขึ้นตามมาตรฐานการบัญชี ฉบับที่ 34 เรื่อง งบการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

โดยมิได้เป็นการให้ข้อสรุปอย่างมีเงื่อนไขข้าพเจ้าขอให้สังเกตเรื่องดังต่อไปนี้

ตามที่กล่าวในหมายเหตุประกอบงบการเงินระหว่างกาลข้อ 1 (ข) บริษัทถูกจัดตั้งขึ้นเพื่อการจัดโครงสร้างใหม่ของกลุ่มบริษัท บางจากปิโตรเลียม จำกัด (มหาชน) โดยบริษัทได้ซื้อธุรกิจและหุ้นของบริษัทในกลุ่มบริษัทจากบริษัท บางจากปิโตรเลียม จำกัด (มหาชน) และบริษัทในกลุ่ม  เนื่องจากการจัดโครงสร้างใหม่นี้ถือเป็นการรวมธุรกิจภายใต้การควบคุมเดียวกัน (Business Combination of Entities under Common Control) ในการนี้ บริษัทได้จัดทำงบการเงินรวมโดยรวมงบการเงินของบริษัทย่อยตั้งแต่ก่อนวันที่ 1 มกราคม 2558 ซึ่งการนำเสนอข้อมูลดังกล่าวจะสะท้อนเนื้อหาทางเศรษฐกิจของบริษัทในกลุ่มซึ่งอยู่ภายใต้การควบคุมเดียวกันตลอดระยะเวลาที่เกี่ยวข้องเสมือนว่าบริษัทในกลุ่มได้ดำเนินธุรกิจเป็นหน่วยเศรษฐกิจเดียวกันตั้งแต่ก่อนวันที่ 1 มกราคม 2558 ถึงแม้ว่าความสัมพันธ์ของบริษัทกับบริษัทย่อยทางกฎหมายจะเกิดขึ้นในภายหลัง ในการนี้บริษัทได้แสดงงบกำไรขาดทุนรวมเพื่อวัตถุประสงค์เฉพาะและงบกำไรขาดทุนเบ็ดเสร็จรวมเพื่อวัตถุประสงค์เฉพาะสำหรับงวดสามเดือนและเก้าเดือนสิ้นสุดวันที่ 30 กันยายน 2558 และงบแสดงการเปลี่ยนแปลงส่วนของผู้ถือหุ้นรวมเพื่อวัตถุประสงค์เฉพาะและงบกระแสเงินสดรวมเพื่อวัตถุประสงค์เฉพาะสำหรับงวดเก้าเดือนสิ้นสุดวันที่ 30 กันยายน 2558 รวมถึงหมายเหตุประกอบงบการเงินระหว่างกาลรวมก่อนการจัดโครงสร้างธุรกิจ เพื่อเป็นข้อมูลให้แก่ผู้ใช้งบการเงินสามารถใช้ในการเปรียบเทียบได้

ตามที่กล่าวในหมายเหตุประกอบงบการเงินระหว่างกาลข้อ 3 กลุ่มบริษัทได้จ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินที่ได้มาจากการลงทุนในกิจการต่างประเทศ อย่างไรก็ตามการประเมินราคายังไม่เสร็จสมบูรณ์ ดังนั้นมูลค่าที่รับรู้รวมถึงการปันส่วนยังไม่เป็นที่สิ้นสุดและอาจมีการปรับปรุง ทั้งนี้ ขึ้นอยู่กับผลของการประเมินราคาจากผู้ประเมินราคาอิสระ

(ณัฐพงศ์ ตันติจัตตานนท์)

ผู้สอบบัญชีรับอนุญาต 
เลขทะเบียน 8829

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

7 พฤศจิกายน 2559